Tennisstjernen Caroline Wozniacki får endnu en hæder for sine bedrifter på banen.

Således har hun fået ridderkorset af Dannebrogordenen. Det meddeler Hoffet i en pressemeddelelse mandag.

Det er blot en uge siden, at hun blev hyldet på Københavns Rådhus for sin grand slam-triumf i begyndelsen af året. Det skete med de berømte rådhuspandekager.

Wozniacki har været en del af verdenstoppen i snart ti år, men det var først i år, at hun nåede karrierens vel nok største mål.

Det skete, da hun vandt Australian Open og for første gang strøg til tops i en af de fire grand slam-turneringer.

Ved samme lejlighed avancerede hun til verdensranglistens førsteplads, men aktuelt ligger hun på andenpladsen efter Simona Halep, som hun slog i Australian Open-finalen i januar.

I denne uge spiller hun Madrid Open, hvor hun foreløbigt er nået frem til anden runde.

Den kamp kan du følge live her på sitet.

Ærlige Caroline: Derfor bliver min lunte kort

Günter stak Monica Seles ned: Ingen måtte slå Steffi!